পুলিশ ও ভুক্তভোগীর পরিবার থেকে জানা গেছে, শনিবার সকালে স্কুলে যাওয়ার উদ্দেশ্যে বাড়ি থেকে বের হয় সোনিয়া (ছদ্মনাম)। ওইদিন সে আর বাড়ী ফেরেনি। পরদিন সকালে বাড়িতে গিয়ে অসুস্থ্য হয়ে পড়ে সোনিয়া। পরে বিস্তারিত ঘটনা তার মা ও নানীর কাছে বলে আলামিন নামের এক ছেলে তাকে ভালবাসে। আলামিন তাকে ডেকে নিয়ে পৌরসভার পাঠানটোলা মহল্লার একটি তিনতলা ভবনের ছাদে উঠায়। এরপর তার তিন বন্ধু নিয়ল, পান্থসহ অজ্ঞাতনামা একজন হাত-পা বেধে রাতভর পালাক্রমে ধর্ষণ করে। এরপর ধর্ষণের কথা বললে তাকে একেবারে মেরে ফেলার হুমকি দিয়ে রবিবার সকালে পৌরশহরের কুমড়াইল মহল্লার বাসার কাছে নামিয়ে দেয়। স্থানীয়ভাবে চিকিৎসা দেওয়ার পর সোমবার রাতে থানায় মামলা করতে আসে ধর্ষিতার পরিবার। ওই রাতে পুলিশ ঘটনাস্থল পরিদর্শন করে।